b"\n_START_ARTICLE_\n\xc5\xa0en\xc5\xa1ek\n_START_SECTION_\nDokazi\n_START_PARAGRAPH_\n\xc5\xa0en\xc5\xa1ek je znan s samo enega skarabeja, ki ga je v  Avarisu (Tell el-Dab'a) odkril egiptolog Manfred Bietak. Skarabej je zdaj v Egip\xc4\x8danskem muzeju v Kairu.\n_START_SECTION_\nIdentiteta\n_START_PARAGRAPH_\nPrimarni zgodovinski vir za prepoznavanje in \xc4\x8dasovno razvr\xc5\xa1\xc4\x8danje  faraonov \xc5\xa0tirinajste dinastije je Torinski seznam kraljev, sestavljen v ramze\xc5\xa1kem obdobju. Istovetenje \xc5\xa0en\xc5\xa1eka z enim od faraonov na seznamu je te\xc5\xbeavno, ker so na njem samo priimki (prenomen) faraonov, \xc5\xa0e\xc5\xa1enk pa je njegovo osebno ime (nomen). Egiptologa Darrell Baker in Kim Ryholt menita, da je \xc5\xa0en\xc5\xa1ek verjetno na seznamu,  vendar njegova identiteta ostaja nedokazana, dokler se ne najde artefakt s \xc5\xa0e\xc5\xa1enkovim imenom in priimkom._NEWLINE_Bietak je po odkritju pe\xc4\x8data domneval, da je \xc5\xa0e\xc5\xa1enk razli\xc4\x8dica imena faraona Maaibre \xc5\xa0e\xc5\xa1ija, katerega kronolo\xc5\xa1ki polo\xc5\xbeaj je sicer nejasen, vendar bi tudi lahko spadal v \xc5\xa0tirinajsto dinastijo. Baker and Ryholt sta njegovo domnevo odlo\xc4\x8dno zavrnila. Ryholt je s serijacijo pe\xc4\x8datov iz drugega vmesnega obdobja zaklju\xc4\x8dil, da je \xc5\xa0en\xc5\xa1ek vladal za Nehesijem in pred Jakubherjem."